pythainlp/thaigov-v2-corpus-22032023 huggingface dataset:
วันพุธที่ 9 มีนาคม 2565
รองโฆษกฯ รัชดาฯ เผย นายกฯ ยินดี ประเทศไทยได้รับคัดเลือกเป็นเจ้าภาพการจัดงานมหกรรมพืชสวนโลกจังหวัดอุดรธานี พ.ศ. 2569 ก.เกษตรพร้อมโชว์นวัตกรรมเกษตรBCG
รองโฆษกฯ รัชดาฯ เผย นายกฯ ยินดี ประเทศไทยได้รับคัดเลือกเป็นเจ้าภาพการจัดงานมหกรรมพืชสวนโลกจังหวัดอุดรธานี พ.ศ. 2569 ก.เกษตรพร้อมโชว์นวัตกรรมเกษตรBCG ลุ้นโควิดจบนักท่องเที่ยวเยือนกว่า 3 ล้านคน สร้างงานท้องถิ่น กว่า 8 หมื่นอัตรา
วันนี้ (9 มีนาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี รับทราบผลการประชุมสมาคมพืชสวนโลก (International Association of Horticultural Producers : AIPH) เมื่อวันที่ 8 มี.ค. และยินดีที่ไทยได้รับคัดเลือกอย่างเป็นทางการ ให้เป็นเจ้าภาพการจัดงานมหกรรมพืชสวนโลกจังหวัดอุดรธานี พ.ศ. 2569 นายกฯมีความเชื่อมั่นในความพร้อมของประเทศไทยในการทำหน้าที่เป็นเจ้าภาพจัดงาน และขอให้ใช้โอกาสนี้ในการนำเสนอนวัตกรรมและเปลี่ยนองค์ความรู้ด้านพืชสวน และการดำรงอยู่ร่วมกับธรรมชาติอย่างสมดุลย์ งานดังกล่าวถือเป็นพื้นที่ในการแสดงผลงานในการผลักดันนโยบาย BCG ของรัฐบาลอย่างเป็นรูปธรรม รวมถึงเป็นการสร้างความร่วมมือทั้งระดับชาติและระดับนานาชาติในการสร้างความมั่นคงทางอาหารในโลกอีกด้วย
ทั้งนี้ นายกฯยังได้ขอบคุณ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ สำนักงานส่งเสริมการจัดประชุมและนิทรรศการ (องค์การมหาชน) สมาคมพืชสวนแห่งประเทศไทย และพี่น้องชาวจังหวัดอุดรธานีที่มีส่วนสำคัญในการขับเลื่อนการเสนอตัวเป็นเจ้าภาพในนามประเทศไทย โดยงานมหกรรมพืชสวนโลกจังหวัดอุดรธานี พ.ศ. 2569 จะจัดขึ้นภายใต้แนวคิด Diversity of Life: Connecting people, water and plants for sustainable living (วิถีชีวิตสายน้ำและพืชพรรณ) ระหว่างวันที่ 1 พฤศจิกายน 2569 – 14 มีนาคม 2570 บริเวณพื้นที่ชุ่มน้ำหนองแด ตำบลกุดสระ อำเภอเมือง จังหวัดอุดรธานี บนเนื้อที่ 1,030 ไร่ แบ่งเป็น พื้นน้ำ 400 ไร่ และพื้นดิน 630 ไร่ โดยคาดว่าจะมีผู้เข้าชมงานกว่า 3 ล้านคน สร้างงานได้กว่า 8หมื่นอัตราให้แก่คนในพื้นที่และจังหวัดใกล้เคียง และสร้างรายได้แก่ประเทศหลักหมื่นล้านบาท ซึ่งครั้งนี้นับเป็นครั้งแรกของภาคตะวันออกเฉียงเหนือในการเป็นเจ้าภาพการจัดงานระดับโลก
นางสาวรัชดา กล่าวว่า “การได้รับคัดเลือกให้เป็นเจ้าภาพจัดงานมหกรรมพืชสวนโลกของไทย นอกจากจะแสดงให้เห็นถึงศักยภาพในด้านการพัฒนาพืชสวนแล้ว ยังจะเป็นการประชาสัมพันธ์ภาพลักษณ์ในด้านการเกษตร ความก้าวหน้าด้านเทคโนโลยีและนวัตกรรม รวมทั้งยังเป็นโอกาสที่ดีในการเผยแพร่พระราชดำริด้านการพัฒนาการเกษตรอย่างยั่งยืนสู่ประชาคมโลกอีกด้วย โดยการจัดงานในครั้งนี้ยังจะสามารถสร้างงาน กระจายรายได้ให้กับคนในพื้นที่และจังหวัดข้างเคียง ส่งเสริมองค์ความรู้ด้านพืชสวนและการเกษตรให้กับท้องถิ่น รวมไปถึงสามารถแสดงให้เห็นว่าประเทศไทยเป็นประเทศเกษตรกรรมและเป็นแหล่งผลิตอาหารที่มีคุณภาพ สามารถผลิตอาหารที่มีความปลอดภัย และได้มาตรฐานสากล”
---------------
วันจันทร์ที่ 12 กรกฎาคม 2564
ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๗/๒๕๖๔
การประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๗/๒๕๖๔ (ประชุมทางไกล ผ่านระบบ Microsoft Teams)
วันที่ ๑๒ กรกฎาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๗/๒๕๖๔ (ประชุมทางไกล ผ่านระบบ Microsoft Teams) โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะอนุกรรมการบริหารกองทุนฯ เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 14 กุมภาพันธ์ 2565
​โฆษกรัฐบาลเผย ความคืบหน้าการฉีดวัคซีนโควิด-19 ใน เด็ก ครู และบุคลากรทางการศึกษา เดินหน้าตามบัญชา นายกฯ เน้นย้ำให้ โรงเรียนเป็นพื้นที่ปลอดภัย
​โฆษกรัฐบาลเผย ความคืบหน้าการฉีดวัคซีนโควิด-19 ใน เด็ก ครู และบุคลากรทางการศึกษา เดินหน้าตามบัญชา นายกฯ เน้นย้ำให้ โรงเรียนเป็นพื้นที่ปลอดภัย
วันที่ 12 ก.พ. 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยความคืบหน้าการฉีดวัคซีนโดยภาพรวม ขณะนี้ เด็กนักเรียนอายุ 12-18 ปี รับวัคซีนเข็มที่ 1 จำนวน 4,129,663 คน คิดเป็น 95.11% เข็มที่ 2 จำนวน 3,100,458 คน คิดเป็น 71.41% ส่วน ภาพรวมครูและบุคลากรทางการศึกษา ได้รับวัคซีนแล้วจำนวน 1,027,269 ราย โดยได้รับวัคซีนเข็มที่ 1 แล้ว 99.99% เข็มที่ 2 79.45% ทั้งนี้ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเน้นย้ำขอให้ทุกโรงเรียน เป็นพื้นที่ปลอดภัย ขณะที่วันนี้ ยอดผู้ติดเชื้อโควิด-19 รวม 16,330 ราย จำแนกเป็น ผู้ป่วยจากในประเทศ 16,180 ราย ผู้ป่วยมาจากต่างประเทศ 150 ราย ผู้ป่วยสะสม 354,010 ราย (ตั้งแต่ 1 มกราคม 2565) หายป่วยกลับบ้าน 9,205 ราย หายป่วยสะสม 268,046 ราย (ตั้งแต่ 1 มกราคม 2565) ผู้ป่วยกำลังรักษา 118,493 ราย เสียชีวิต 25 ราย
โฆษกประจำสำนักนายกรัฐมนตรี ระบุเพิ่มเติมว่า การเปิดเรียน onsite ท่านนายกฯ ขอให้เน้นย้ำ 6 มาตรการหลัก 6 มาตรการเสริม 7 มาตรการเข้มงวด สำหรับ 6 มาตรการหลัก DMHT-RC ได้แก่ เว้นระยะห่าง (Distance) สวมหน้ากาก (Mask Wearing) ล้างมือ (Hand Washing) คัดกรองวัดไข้ (Testing) ลดการแออัด (Reducing) ทำความสะอาด (Cleaning) ส่วน 6 มาตรการเสริม SSET-CQ ได้แก่ ดูแลตนเอง (Self-Care) ใช้ช้อนกลางส่วนตัว (Spoon) กินอาหารปรุงสุกใหม่ (Eating) เช็คอินผ่าน APP ไทยชนะ (Track) สำรวจตรวจสอบ (Check) กักกันตัวเอง (Quarantine) สำหรับ 7 มาตรการเข้มงวดได้แก่ 1.ประเมิน TSC+ (Thai Stop Covid+) และรายงานผลผ่าน MOE Covid 2. กิจกรรมแบบกลุ่มย่อย (Small Bubble) 3. จัดระบบให้บริการอาหารตามหลักสุขาภิบาลอาหารและหลักโภชนาการ 4. อนามัยสิ่งแวดล้อมตามเกณฑ์มาตรฐาน 5. แผนเผชิญเหตุและมีการซักซ้อม (School Isolation) 6. ควบคุมดูแลการเดินทางจากบ้านมาโรงเรียน (Seal Route) 7. School Pass สำหรับนักเรียน ครู และบุคลากรนสถานศึกษา
“ท่านนายกฯ เน้นย้ำดำเนินการฉีดวัคซีนให้ครอบคลุมโดย ขอให้โรงเรียนเป็นพื้นที่ปลอดภัย อีกทั้งขอให้ยึดหลัก 6-6-7 และให้ดูแลเด็กนักเรียนให้ครอบคลุมที่สุด และจำเป็นต้องปฏิบัติตามมาตรการอย่างเคร่งครัด นอกจากนี้ก็ได้มีการระดมเร่งฉีดวัคซีนโควิด-19 ไปอย่างคืบหน้ามากแล้ว” นายธนกร กล่าว
วันศุกร์ที่ 8 เมษายน 2565
รัฐบาลเร่งพลิกโฉมระบบขนส่ง ปฏิรูปรถเมล์ ขสมก. โดยจ้างเหมาเอกชนให้บริการรถโดยสารแบบไฟฟ้า หรือ EV
.....
รัฐบาลเร่งพลิกโฉมระบบขนส่ง ปฏิรูปรถเมล์ ขสมก. โดยจ้างเหมาเอกชนให้บริการรถโดยสารแบบไฟฟ้า หรือ EV เน้นพลังสะอาด พร้อมขยายสิทธิให้ผู้ถือบัตรสวัสดิการฯ สามารถใช้รถสาธารณะได้อย่างครอบคลุม
#ไทยคู่ฟ้า#ร่วมต้านโควิด19
-------------------
วันอังคารที่ 21 ธันวาคม 2564
Govt strives to ensure easy and fair access to vaccines to prevent all variants of COVID-19
Govt strives to ensure easy and fair access to vaccines to prevent all variants of COVID-19
December 19, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the COVID-19 situation, especially vaccination to the public, and emphasized the importance of equitable distribution of vaccines to the people of all groups. He also conveyed his thankfulness to all the medical personnel and volunteers for joining forces in providing vaccination service to the people.
For Bangkok, a new vaccine registration channel has been launched. “QueQ” application can be accessed by the people of all groups and nationalities. Registration may be made for both first-time vaccine recipients, and those who want the 2ndshot and the booster dose. Vaccination venues offered under the application are: 1) Bangkok Youth Center (Thai - Japanese), 2) 11 hospitals under the Bangkok Metropolitan Administration (BMA), and 3) 6 healthcare facilities under BMA’s Health Department.
According to the Government Spokesperson, the Prime Minister strongly encouraged those who have not been vaccinated to receive vaccine at various vaccination sites across the country to enhance immunity against COVID-19 and reduce mortality risk. The Government would do anything to ensure everyone’s easy access to vaccination service, while the people are also urged to strictly observe self-protection, i.e., always wearing mask, keeping social distancing, and often washing hands.
วันอังคารที่ 23 สิงหาคม 2565
การท่าเรือแห่งประเทศไทย ร่วมกับ บริษัท โทรคมนาคมแห่งชาติ จำกัด (มหาชน) รื้อย้ายระบบเคเบิลใต้น้ำใยแก้ว เส้นเพชรบุรี - ศรีราชา ณ ท่าเทียบเรือแหลมฉบัง
...
​วันนี้ (23 สิงหาคม 2565) ตามนโยบายกระทรวงคมนาคม โดยนายศักดิ์สยาม ชิดชอบ และ ดร.อธิรัฐ รัตนเศรษ ให้การท่าเรือแห่งประเทศไทย.(กทท.).เร่งพัฒนาโครงการท่าเรือแหลมฉบัง ระยะที่ 3 นั้น กทท. จึงดำเนินการจัดพิธีลงนามบันทึกข้อตกลง (Memorandum of Agreement : MOA) ระหว่าง กทท. และบริษัท โทรคมนาคมแห่งชาติ จำกัด (มหาชน) National Telecom Public Company Limited (NT) เพื่อเพิ่มขีดความสามารถท่าเรือแหลมฉบังในการก่อสร้างโครงการพัฒนาท่าเรือแหลมฉบัง ระยะที่ ๓ ณ ท่าเรือแหลมฉบัง โดยมีนายเกรียงไกร ไชยศิริวงศ์สุข ผู้อำนวยการ กทท. และ พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จำกัด (มหาชน) ร่วมลงนามในบันทึกข้อตกลงฯ พร้อมด้วยนายบัณฑิต สาครวิศวะ ผู้อำนวยการท่าเรือแหลมฉบัง และนายสรพงษ์ ศิริพันธุ์ ผู้ช่วยกรรมการผู้จัดการใหญ่ บริษัท โทรคมนาคมแห่งชาติ จำกัด (มหาชน)ร่วมเป็นสักขีพยานฯ ณ ห้องประชุมชั้น 17 อาคารที่ทำการ กทท.
​ สำหรับการลงนามในบันทึกข้อตกลงดังกล่าว เป็นไปตามมติคณะรัฐมนตรีที่ได้มีมติอนุมัติโครงการพัฒนาท่าเรือแหลมฉบัง ระยะที่ ๓ ตามที่สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) เสนอ เพื่อเพิ่มขีดความสามารถท่าเรือแหลมฉบังในการรองรับอุปสงค์จากปริมาณตู้สินค้าที่คาดว่าจะเพิ่มขึ้นในอนาคต และสนับสนุนการเป็นประตูการค้า สำหรับพัฒนาอุตสาหกรรมและการค้าของประเทศไทย ที่เชื่อมโยงกับประเทศเพื่อนบ้าน และเพิ่มพูนขีดความสามารถในการแข่งขันของประเทศ ซึ่งเป็นส่วนงานหนึ่งที่สนับสนุนแผนยุทธศาสตร์ชาติ ๒๐ ปี ด้านการสร้างความสามารถในการแข่งขันอย่างแท้จริงประกอบกับการท่าเรือฯ ตรวจสอบพบว่า มีระบบเคเบิลใต้น้ำใยแก้วเส้นเพชรบุรี-ศรีราชา ของบริษัท โทรคมนาคมแห่งชาติ จำกัด (มหาชน) อยู่ในพื้นที่ก่อสร้างโครงการพัฒนาท่าเรือแหลมฉบัง ระยะที่ ๓ ณ ท่าเรือแหลมฉบัง ซึ่งการท่าเรือฯ และบริษัท โทรคมนาคมแห่งชาติ จำกัด (มหาชน) ได้ประชุมหารือร่วมกันในการรื้อย้ายระบบเคเบิลใต้น้ำดังกล่าว เพื่อให้การก่อสร้างโครงการพัฒนาท่าเรือแหลมฉบังเป็นไปตามที่กำหนด จนนำมาสู่การจัดทำบันทึกข้อตกลงฉบับนี้ เพื่อชดเชยเยียวยาการรื้อย้ายระบบเคเบิลใต้น้ำใยแก้วเส้นเพชรบุรี-ศรีราชา ในวงเงิน 250 ล้านบาท ให้แก่บริษัท โทรคมนาคมแห่งชาติ จำกัด (มหาชน)
​ ผู้อำนวยการ กทท. กล่าวว่า กทท. เล็งเห็นถึงความสำคัญของโครงการพัฒนาท่าเรือแหลมฉบัง ระยะที่ 3 ซึ่งเป็นระบบการขนส่งทางน้ำที่มีความสำคัญต่อระบบเศรษฐกิจของประเทศ และการลงนามในบันทึกข้อตกลง ครั้งนี้ จะเป็นก้าวแรกที่จะนำไปสู่การเชื่อมโยงพื้นที่ระเบียงเขตเศรษฐกิจสู่นานาประเทศและเป็นการพัฒนาระบการขนส่งและโลจิสติกส์ของประเทศให้เทียบเท่ามาตรฐานสากล รวมทั้งเป็นการเพิ่มศักยภาพในการรองรับปริมาณตู้สินค้าที่เพิ่มมากขึ้นในอนคต อันเป็นประโยชน์ในภาพรวมของเทศ ต่อไป
วันจันทร์ที่ 10 มกราคม 2565
บขส. วอนหยุดโพสต์ หยุดแชร์ข่าว “บขส. หยุดวิ่งรถ ทุกเส้นทางทั่วประเทศ”
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่สื่อออนไลน์บางแห่งยังมีการแชร์ข่าว “ประกาศ บขส. หยุดวิ่งรถทุกเส้นทางทั่วประเทศ เริ่มพรุ่งนี้” บขส. ขอความร่วมมือหยุดแชร์ข่าวดังกล่าว เนื่องจากสร้างความสับสนและอาจก่อให้เกิดความเข้าใจผิดให้แก่ประชาชนผู้ใช้บริการ
ทั้งนี้ขอให้ประชาชนติดตามข่าวสารของ บขส. ผ่านช่องทางของ บขส. โดยตรงอาทิ เว็บไซต์ www.transport.co.th Facebook Fanpage: บขส. หรือสอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
อย่างไรก็ดี บขส. อยู่ระหว่างรวบรวมหลักฐาน เพื่อดำเนินคดีกับผู้ที่นำชื่อ บขส. ไปใช้ในทางที่เสียหาย และใช้เรียกร้องความสนใจ เพื่อสร้างความเข้าใจผิดและสร้างความสับสนให้แก่ประชาชนที่ใช้บริการรถโดยสารสาธารณะในวงกว้าง
วันพฤหัสบดีที่ 29 กรกฎาคม 2564
กอช. เชิญชวน ผู้ประกันตนม.40 สมัครสมาชิก รับสิทธิประโยชน์ 2 ต่อ
....
มาแล้ว...อีกหนึ่งช่องทางวางแผนเงินออมสำหรับผู้ประกอบอาชีพอิสระ ล่าสุด กองทุนการออมแห่งชาติ (กอช.) เชิญชวนผู้ประกันตนตาม ม.40 ทางเลือก 1 (จ่าย 70 บาท/เดือน) สมัครออมเงินควบคู่ไปกับ กอช. เพื่อเติมเต็มเงินออมไว้ใช้รายเดือนหลังอายุ 60 ปี
.
เพียงออมเงินขั้นต่ำ 50 บาท สูงสุด 13,200 บาทต่อปี
.
สิทธิประโยชน์ที่ได้รับ
• ได้รับเงินสมทบเพิ่มตามช่วงอายุสมาชิก สูงสุด 100% ไม่เกิน 1,200 บาทต่อปี
• ผลตอบแทนเพิ่มเติมจากการลงทุน ซึ่งได้รับค้ำประกันผลตอบแทน ไม่น้อยกว่าดอกเบี้ยเงินฝากประจำธนาคาร 12 เดือน
• สามารถออมเงินได้เมื่อมีเงิน ไม่ต้องออมเงินเท่ากันทุกเดือน แต่ยังได้สิทธิเป็นสมาชิก กอช. อยู่
.
ที่สำคัญ สมาชิกจะได้สวัสดิการจาก 2 หน่วยงานในระหว่างการทำงาน โดยจะได้เงินทดแทนรายได้กรณีประสบอุบัติเหตุหรือเจ็บป่วย เงินทดแทนการขาดรายได้กรณีทุพพลภาพ ค่าทำศพจากสำนักงานประกันสังคม และเมื่ออายุ 60 ปีไปแล้ว จะได้บำนาญรายเดือนจาก กอช. และยังได้เบี้ยยังชีพผู้สูงอายุตามเกณฑ์อีกด้วย
.
ผู้ที่สนใจสามารถสมัครสมาชิกได้ที่ แอปพลิเคชัน “กอช.” หรือหน่วยรับสมัครสมาชิกใกล้บ้าน เช่น ที่ว่าการอำเภอทั่วประเทศ, สำนักงานคลังจังหวัด, สถาบันการเงินชุมชน, ตัวแทน กอช. ประจำหมู่บ้าน, ธ.ออมสิน, ธ.ก.ส. , ธอส. และธ.กรุงไทย ทุกสาขา รวมทั้งเคาน์เตอร์เซอร์วิส, เทสโก้โลตัส, บิ๊กซี, ตู้บุญเติม เป็นต้น หรือสอบถามข้อมูลเพิ่มเติมได้ที่ สายด่วนเงินออม โทร. 0 2049 9000
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 23 สิงหาคม 2564
กรมบัญชีกลางออกหลักเกณฑ์การเบิกจ่ายเงินจากคลัง ตามโครงการเงินกู้เพื่อแก้ไขปัญหาเศรษฐกิจและสังคมจากการระบาดของโรคโควิด 19
ตามระเบียบสำนักนายกรัฐมนตรีว่าด้วยการดำเนินการตามแผนงานหรือโครงการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 ข้อ 7 วรรคหนึ่ง
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง กล่าวว่า ตามระเบียบสำนักนายกรัฐมนตรีว่าด้วยการดำเนินการตามแผนงานหรือโครงการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 ข้อ 7 วรรคหนึ่ง กำหนดให้กรมบัญชีกลางรับฝากเงินกู้ไว้ในบัญชีเงินฝากกระทรวงการคลัง และจัดทำระบบบัญชี ระบบการเบิกจ่ายเงินกู้สำหรับโครงการรวมทั้งกำหนดหลักเกณฑ์หรือวิธีปฏิบัติที่เกี่ยวข้อง และข้อ 24 กำหนดให้การเบิกจ่ายเงินกู้เพื่อเป็นค่าใช้จ่ายของโครงการ ให้หน่วยงานเจ้าของโครงการปฏิบัติตามระเบียบการเบิกจ่ายเงินของทางราชการ และหลักเกณฑ์หรือวิธีปฏิบัติที่กระทรวงการคลังกำหนด ดังนั้น เพื่อให้การเบิกจ่ายเงินจากคลังสำหรับโครงการเงินกู้ฯ
เป็นไปอย่างถูกต้อง สามารถตรวจสอบได้ และสอดคล้องกับการปฏิบัติงานของหน่วยงานของรัฐ กรมบัญชีกลางจึงได้กำหนดหลักเกณฑ์ วิธีปฏิบัติสำหรับหน่วยงานที่เกี่ยวข้อง ได้แก่ สำนักงานบริหารหนี้สาธารณะ หน่วยงานเจ้าของโครงการ และกรมบัญชีกลาง
“สำหรับขั้นตอนของการเปิดบัญชีเงินฝากธนาคารของหน่วยงานเจ้าของโครงการ หลักการเบิกเงิน การจ่ายเงิน การรับเงิน การเก็บรักษาเงิน การนำเงินส่งคลัง และการเบิกจ่ายเงินแทนกัน นั้น หน่วยงานเจ้าของโครงการ สามารถศึกษารายละเอียดเพิ่มเติมได้ตามหนังสือกรมบัญชีกลาง ด่วนที่สุด ที่ กค 0402.2/ว 122 ลงวันที่ 17 สิงหาคม 2564 หรือสอบถามได้ที่กองกฎหมาย กรมบัญชีกลาง หมายเลข 02 127 7256 ในวัน เวลาราชการ”
วันพฤหัสบดีที่ 22 กรกฎาคม 2564
​กระทรวงเกษตรฯ ยกระดับอัพเกรดข้าวไทยด้วยเทคโนโลยี่และนวัตกรรม
​กระทรวงเกษตรฯ ยกระดับอัพเกรดข้าวไทยด้วยเทคโนโลยี่และนวัตกรรม
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมหารือ "การพัฒนาข้าวไทยครบวงจรด้วยเทคโนโลยีและนวัตกรรมจากต้นน้ำถึงปลายน้ำ" ตามนโยบายเกษตร 4.0 ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นางสาวนนทิชา วรรณสว่าง รองอธิบดีกรมการข้าว นายณัฏฐกิตติ์ ของทิพย์ รองอธิบดีกรมการข้าว นายเกษม ผลจันทร์ นายกสมาคมผู้รวบรวมและจำหน่ายเมล็ดพันธุ์ข้าว นายปราโมทย์ เจริญศิลป์ นายกสมาคมชาวนาและเกษตรกรไทย นายนิพนธ์ สมิทธาพิพัฒน์ เลขาธิการสมาคมโรงสีข้าวไทย ศูนย์ข้าวชุมชนและภาคส่วนที่เกี่ยวข้อง
นายอลงกรณ์ กล่าวถึงการ Re-Engineering การพัฒนาประสิทธิภาพการผลิตข้าวการแปรรูปและการตลาดตลอดห่วงโซ่โดยระดมความร่วมมือกับทุกภาคส่วน ทั้งหน่วยงานภายนอกกระทรวงเกษตร ภาคเอกชนและภาคเกษตรกรชาวนา แบบ Win Win situation “ร่วมมือกัน และเข้มแข็งไปด้วยกัน” ทำงานเชิงระบบต่อเนื่องเพื่อรักษาคุณภาพและยกระดับมาตรฐานข้าวไทย ในประเด็นการเพิ่มประสิทธิภาพการผลิตข้าวการปลูกและหลังการเก็บเกี่ยว เริ่มจากการพัฒนาพันธุ์ข้าวตามนโยบายตลาดนำการผลิต ทั้งพันธุ์คัดพันธุ์หลัก พันธุ์ขยาย และพันธุ์จำหน่าย การลดต้นทุนการผลิต เพิ่มผลผลิตต่อไร่ การรักษาคุณภาพหลังการเก็บเกี่ยว โดยใช้เทคโนโลยีการเกษตรและนวัตกรรม ผ่านเครือข่าย AIC จังหวัด เข้าร่วมในพื้นที่จังหวัด อำเภอ จนถึงชุมชน ศูนย์ข้าวชุมชนอาสาพร้อมด้วยการบริหารจัดการน้ำด้วยพลังงานหมุนเวียนเพื่อเพาะปลูกข้าวอย่างเป็นระบบ ทั้งการใช้น้ำใต้ดิน และน้ำจากระบบชลประทาน
นอกจากนี้ นายอลงกรณ์ ยังเน้นเรื่องการผลิตข้าว GAP และข้าวอินทรีย์จับคู่กับ โรงสี GMP /Organic และได้เสนอการทำ Contract Farming ระหว่างโรงสี กับชาวนาโดยเฉพาะนาข้าวแปลงใหญ่ แปลงข้าวอินทรีย์ เพื่อสร้างความมั่นใจข้าวที่มีมาตรฐาน พร้อมเชื่อมโยงตลาดข้าวกับ ตลาดกลางสินค้าเกษตรในพื้นที่ชุมชน เสริมตลาดออนไลน์ และ Platform เช่น ไปรษณีย์ไทย การขยายสินค้า ผ่านระบบ โลจิสติกส์ที่เป็นช่องทางการตลาดข้าว ทั้งภายในประเทศและต่างประเทศ โดยเฉพาะตลาดใหม่ในกลุ่มประเทศตะวันออกกลางตลาดสินค้าฮาลาลที่มีการขยายตัวทางเศรษฐกิจสูงในตลาดสินค้าเกษตรอาหารโลก
วันจันทร์ที่ 28 มีนาคม 2565
มาตรการภาษีส่งเสริมการค้าไม้เศรษฐกิจที่เป็นมิตรสิ่งแวดล้อม
วันอังคารที่ 15 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการปลูกไม้เศรษฐกิจและการค้าไม้ที่เป็นมิตรต่อสิ่งแวดล้อม โดยออกประกาศกระทรวงการคลัง เรื่อง การลดอัตราอากรและยกเว้นอากรศุลกากร สำหรับไม้ ไม้แปรรูป และของทำด้วยไม้ จากเดิมอากรขาออกไม้ท่อนและไม้แปรรูป อยู่ที่ร้อยละ 5 – 40 ปรับปรุงเป็น ไม้ส่งออกทุกชนิดรวมถึงไม้ชิ้นที่ได้จากไม้กฤษณาไม่ต้องเสียอากร ยกเว้นไม้ท่อนที่เดิมมีอัตราร้อยละ 40 ให้ลดลงเหลือร้อยละ 10 เพื่อคุ้มครองอุตสาหกรรมโรงเลื่อยภายในประเทศ สำหรับสิ่งของที่ทำด้วยไม้ได้รับการยกเว้นอากรอยู่แล้ว ให้ยกเว้นต่อไป เพื่อเพิ่มศักยภาพการแข่งขันกับต่างประเทศ ทั้งนี้ ไม่เกี่ยวข้องกับมาตรการควบคุมการส่งออกไม้หวงห้าม หรือตามอนุสัญญา CITES สอบถามเพิ่มเติมได้ที่ สายด่วนกรมศุลกากร 1164
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 24 กุมภาพันธ์ 2565
กรมศุลกากร ปรับลดระยะเวลาจัดทำข้อมูลสถิติการค้าระหว่างประเทศ (Foreign Trade Statistics) ช่วยวิเคราะห์เศรษฐกิจเร็วขึ้น
กรมศุลกากรปรับปรุงกระบวนการจัดทำข้อมูลสถิติการนำเข้าส่งออกสินค้าหรือข้อมูลสถิติการค้าระหว่างประเทศ (Foreign Trade Statistics) ซึ่งใช้เวลาการจัดทำน้อยลง จากที่ต้องเผยแพร่ทุกวันที่ 15 ของเดือนเป็นทุกวันที่ 10 ของเดือน เพื่อช่วยวิเคราะห์เศรษฐกิจให้เร็วข
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า ตามที่กรมศุลกากรได้จัดทำข้อมูลสถิติในการนำเข้าส่งออกสินค้าหรือข้อมูลสถิติการค้าระหว่างประเทศ (Foreign Trade Statistics) เพื่อช่วยในการวิเคราะห์ภาพรวมเศรษฐกิจของประเทศ การกำหนดนโยบายหรือเพื่อการวิเคราะห์ในด้านต่าง ๆ ซึ่งการปรับลดระยะเวลาดังกล่าว เป็นความต้องการของหน่วยงานต่าง ๆ ทั้งภาครัฐและเอกชน ที่ต้องการความรวดเร็วในการวิเคราะห์สถานการณ์ทางเศรษฐกิจการค้าของประเทศ ให้ทันกับการเปลี่ยนแปลงของเศรษฐกิจโลก เพื่อให้การกำหนดทิศทางนโยบายและเป้าหมายทางเศรษฐกิจเป็นไปอย่างมีประสิทธิภาพมากยิ่งขึ้น กรมศุลกากรจึงได้ดำเนินการปรับลดระยะเวลาในการจัดทำข้อมูลสถิติการนำเข้าส่งออกสินค้าหรือข้อมูลสถิติการค้าระหว่างประเทศ (Foreign Trade Statistics) จากเดิมจะจัดทำข้อมูลพร้อมเผยแพร่ทุกวันที่ 15 ของเดือน เมื่อปรับลดระยะเวลาแล้วจะสามารถเผยแพร่ได้ทุกวันที่ 10 ของเดือน ซึ่งเร็วกว่าเดิม 5 วัน
โฆษกกรมศุลกากร กล่าวต่ออีกว่า นอกจากการปรับลดระยะเวลาจัดทำข้อมูลดังกล่าว ยังได้ดำเนินการเพิ่มข้อมูลน้ำหนักสินค้า Weight (KGM) ในระบบสถิติการค้าระหว่างประเทศให้สอดคล้องกับการประชุมเชิงปฏิบัติการ The 6th Regional Workshop on ASEAN International Merchandise Trade Statistics (IMTS) ที่มีข้อแนะนำให้ประเทศสมาชิกเผยแพร่น้ำหนักสินค้า Weight (KGM) ในข้อมูลสถิติการค้าระหว่างประเทศของแต่ละประเทศซึ่งจะช่วยพัฒนาศักยภาพเศรษฐกิจของประเทศไทยให้เจริญเติบโตอย่างรวดเร็วต่อไป
วันอังคารที่ 20 กรกฎาคม 2564
รมว.ดีอีเอส สั่งการไปรษณีย์ไทย ร่วมขับเคลื่อนเศรษฐกิจช่วงล็อกดาวน์ พร้อมหนุนโครงการแปลงกล่องพัสดุใช้แล้วเป็นอุปกรณ์ช่วยทีมแพทย์
รมว.ดีอีเอส สั่งการไปรษณีย์ไทย ร่วมขับเคลื่อนเศรษฐกิจช่วงล็อกดาวน์ พร้อมหนุนโครงการแปลงกล่องพัสดุใช้แล้วเป็นอุปกรณ์ช่วยทีมแพทย์
กรุงเทพฯ20กรกฎาคม2564 –นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมมอบนโยบายไปรษณีย์ไทยใช้ศักยภาพด้านการขนส่งร่วมขับเคลื่อนเศรษฐกิจและสังคมในช่วงการระบาดของเชื้อCOVID – 19โดยร่วมกับบริษัทเอสซีจีแพคเกจจิ้งจำกัด(มหาชน)และองค์การเภสัชกรรมเตรียมเปลี่ยนกล่อง/ซองเป็นหน้ากากอนามัยทางการแพทย์บรรจุรวมใน“กล่องBOXบุญ”เพื่อส่งมอบให้กับโรงพยาบาลเพื่อกระจายสู่บุคลากรทางการแพทย์สู้ศึกCOVID-19
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเปิดเผยว่ากระทรวงฯได้มอบนโยบายให้บริษัทไปรษณีย์ไทยจำกัดซึ่งเป็นหน่วยงานในสังกัดในช่วงการแพร่ระบาดของโรคCOVID-19มุ่งเน้นการช่วยเหลือเศรษฐกิจสังคมสาธารณสุขให้สามารถเดินหน้าต่อไปได้ไม่ว่าจะเป็นการดำเนินงานเกี่ยวกับการช่วยขนส่งอุปกรณ์ทางการแพทย์ไปถึงโรงพยาบาลทั่วประเทศโครงการช่วยเหลือผู้ประกอบการหรือประชาชนในด้านการลดต้นทุนค่าขนส่งรวมถึงการดำเนินงานร่วมกับพันธมิตรและอีกส่วนสำคัญคือการสร้างความเชื่อมั่นให้กับประชาชนในฐานะหน่วยงานรัฐวิสาหกิจที่เป็นกำลังหลักในการขนส่งและการสื่อสารเพื่อให้สอดรับกับความเป็น“เพื่อนแท้ร่วมทาง”ของคนไทยในทุกสถานการณ์
นอกจากนี้ไปรษณีย์ไทยยังได้ดำเนินโครงการ“ไปรษณีย์reBOX”ซึ่งไปรษณีย์ไทยทำหน้าที่ในการรวบรวมกล่องพัสดุและซองกระดาษที่ไม่ใช้แล้วจากคนไทยส่งต่อให้กับบริษัทเอสซีจีแพคเกจจิ้งจำกัด(มหาชน)กว่า23,500กิโลกรัมเพื่อแปรสภาพเป็นเตียงกระดาษสำหรับรองรับผู้ป่วยCOVID-19ส่งให้โรงพยาบาลสนามทั่วประเทศไปเรียบร้อยแล้วนอกจากนี้ไปรษณีย์ไทยยังได้ร่วมกับองค์การเภสัชกรรมผลิตหน้ากากอนามัยทางการแพทย์บรรจุรวมใน“กล่องBOXบุญ”เพื่อส่งมอบให้กับโรงพยาบาลเพื่อกระจายสู่บุคลากรทางการแพทย์ซึ่งเป็นด่านหน้าที่มีความสำคัญอย่างยิ่งในการรับมือกับวิกฤตCOVID-19อีกด้วย
“แคมเปญไปรษณีย์reBOX เป็นกิจกรรมที่ไปรษณีย์ไทยได้ดำเนินต่อเนื่องมาเป็นปีที่2ซึ่งถือได้ว่าสอดรับกับการเติบโตของเศรษฐกิจดิจิทัลและอีคอมเมิร์ซได้อย่างดีเยี่ยมเนื่องจากปัจจุบันนั้นการส่งพัสดุรวมถึงสิ่งของต่างๆผ่านบริการไปรษณีย์ไทยหรือแม้แต่กระทั่งบริษัทขนส่ง-แพลตฟอร์มค้าขายออนไลน์อื่นๆมีเพิ่มมากขึ้นเรื่อยๆโดยโครงการนี้จะช่วยให้กล่อง/ซองที่ไม่ใช้แล้วกลับมามีคุณค่าอีกครั้งในโอกาสนี้จึงขอเชิญชวนคนไทยทุกคนร่วมเป็นส่วนสำคัญในแคมเปญดังกล่าวโดยผู้ที่สนใจสามารถรวบรวมกล่อง/ซองทุกขนาดทุกประเภทนำมาให้ที่ไปรษณีย์ใกล้บ้านทั่วประเทศหรือจุดรับรวบรวมอื่นๆเช่นกองบัญชาการกองทัพไทยกรมส่งเสริมคุณภาพสิ่งแวดล้อมการไฟฟ้าส่วนภูมิภาค(สำนักงานใหญ่)มูลนิธิสถาบันสิ่งแวดล้อมไทยมหาวิทยาลัยหอการค้าไทยมหาวิทยาลัยบูรพามหาวิทยาลัยเทคโนโลยีพระจอมเกล้าธนบุรีShippopเป็นต้นถึงวันที่31ตุลาคม2564”
**********
วันศุกร์ที่ 27 พฤษภาคม 2565
รัฐบาลดูแลนักเรียนด้อยโอกาส เพิ่มความเสมอภาคทางการศึกษาอย่างต่อเนื่อง
วันศุกร์ที่ 27 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือนักเรียนด้อยโอกาสอย่างต่อเนื่อง โดยผลการดำเนินงานของกองทุนเพื่อความเสมอภาคทางการศึกษา ปี 2564 โดยเฉพาะมาตรการเร่งด่วนในช่วงการแพร่ระบาดของโรคโควิด-19 ได้ช่วยเหลือนักเรียนที่ครอบครัวยากจนพิเศษกลุ่มช่วงชั้นรอยต่อที่เสี่ยงหลุดออกจากระบบการศึกษา จำนวน 2.9 แสนคน สร้างโอกาสทางการศึกษาสำหรับเยาวชนยากจนหรือด้อยโอกาสให้เข้าถึงการศึกษา พัฒนาโรงเรียนในพื้นที่ห่างไกลตามเป้าหมาย จำนวน 600 แห่ง รวมทั้งจัดทำโครงการจัดการศึกษาเชิงพื้นที่เพื่อความเสมอภาคทางการศึกษา โดยสนับสนุนให้ท้องถิ่นมีระบบการช่วยเหลือเด็กและเยาวชนนอกระบบการศึกษาให้ได้รับโอกาสในการเรียนรู้อย่างเหมาะสมตามบริบทและสภาพปัญหาของแต่ละพื้นที่ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 30 เมษายน 2565
คมนาคม มั่นใจ ท่าอากาศยานกระบี่ พร้อมรับนักท่องเที่ยวต่างชาติ สนองนโยบายเปิดประเทศของรัฐบาล
กรมท่าอากาศยาน ยืนยันว่าท่าอากาศยานกระบี่ มีความพร้อมทุกด้านในการเปิดรับนักท่องเที่ยวจากต่างชาติเดินทางเข้าประเทศ เน้นย้ำทุกมาตรการของ ศบค.
นายปริญญา แสงสุวรรณ อธิบดีกรมท่าอากาศยานกระทรวงคมนาคม กล่าวว่า หลังจาก ศบค. ยกเลิกการตรวจคัดกรองโควิด Test and Go หากมีอาการให้ตรวจ ATK ในที่พัก ผู้เดินทางเข้าราชอาณาจักร เริ่มวันที่ 1 พฤษภาคม 2656 ได้สั่งการให้ท่าอากาศยานกระบี่ร่วมกับหน่วยงานที่เกี่ยวข้องดำเนินการรองรับทุกด้าน ทั้งการคัดกรอง และการให้บริการผู้โดยสารทั้งขาเข้าและขาออกอย่างเป็นระบบ โดยมีการปรับมาตรการรับผู้โดยสารจากต่างประเทศ แบ่งเป็น 2 ประเภท ได้แก่
1) ผู้ได้รับวัคซีนตามเกณฑ์ ซึ่งจะต้องลงทะเบียนผ่านระบบ Thailand Pass เพื่อแสดงหลักฐานวัคซีนและกรมธรรม์ประกันภัยที่ครอบคลุมค่าใช้จ่ายในการดูแลสุขภาพและรักษาพยาบาลหรือหลักประกันอื่นใดตลอดระยะเวลาที่ผู้เดินทางอยู่ในราชอาณาจักรในวงเงินไม่น้อยกว่า 10,000 ดอลลาร์สหรัฐ (ไม่รวมผู้โดยสารที่เป็นคนไทยเดินทางเข้าประเทศ) หรือตามที่ทางราชการกำหนด
2) ผู้ไม่ได้รับวัคซีนหรือได้รับไม่ครบตามเกณฑ์ ก็จะต้องลงทะเบียนผ่านระบบ Thailand Pass เพื่อแสดงหลักฐานการจองห้องพัก (AQ) และกรมธรรม์ประกันภัยเช่นเดียวกัน ทั้งนี้ ขอย้ำว่าผู้โดยสารขาเข้าทุกคนต้องผ่านจุดตรวจวัดอุณหภูมิ และแสดงหลักฐานการลงทะเบียน Thailand Pass ณ ด่านควบคุมโรค จากนั้นจึงตรวจลงตราอนุญาตคนเข้าเมืองโดยตรวจคนเข้าเมืองกระบี่ และเข้าสู่กระบวนการศุลกากรโดยด่านศุลกากรกระบี่ ก่อนออกจากอาคารผู้โดยสารต่อไป โดยกระบวนการสำหรับผู้โดยสารขาเข้าทั้งหมดนี้ จะใช้เวลาเพียง 8 - 10 นาที/คน เท่านั้น
ปัจจุบันท่าอากาศยานกระบี่มีเที่ยวบินระหว่างประเทศของสายการบิน SCOOT ในเส้นทางจากสิงคโปร์สู่ท่าอากาศยานกระบี่ ซึ่งที่ผ่านมามีจำนวนผู้โดยสารขาเข้าและผู้โดยสารขาออกรวมกันทั้งหมด 4,064 คน และในวันที่ 1 พฤษภาคม 2565 เป็นต้นไป จะมีสายการบิน Air Asia ทำการบินในเส้นทางจากกัวลาลัมเปอร์ มาเลเซีย สู่ท่าอากาศยานกระบี่ เพิ่มขึ้นอีกหนึ่งสายการบิน
อธิบดีกรมท่าอากาศยาน กล่าวย้ำว่า ทุกท่าอากาศยานในกำกับของ กรมท่าอากาศยาน (ทย.) ที่เปิดรับเที่ยวบินระหว่างประเทศ มีความพร้อมเต็มที่ทั้งด้านอุปกรณ์ สถานที่ และบุคลากรผู้ปฏิบัติงาน มีความเพียงพอในการอำนวยความสะดวกอย่างรวดเร็วและเป็นระบบ โดยคาดการณ์ว่าภายหลังการเปิดประเทศจะมีเที่ยวบินระหว่างประเทศมาขอเปิดใช้บริการเพิ่มขึ้น จึงได้กำชับให้ก็มีการเตรียมความพร้อมในทุกด้านเพื่อรองรับปริมาณการเดินทางที่จะเพิ่มสูงขึ้นอย่างแน่นอน พร้อมทั้งให้ท่าอากาศยานร่วมกับสายการบินประชาสัมพันธ์ให้ผู้โดยสารทราบล่วงหน้าถึงมาตรการ/ขั้นตอนการเข้าประเทศเพื่ออำนวยความสะดวกให้แก่นักท่องเที่ยว
วันอังคารที่ 21 มิถุนายน 2565
ครม. อนุมัติเปลี่ยนแปลงการจัดซื้อวัคซีนโควิด-19 (AstraZeneca) ในปี 65 ปรับลดกรอบวงเงินเหลือ 18,639.1073 ล้านบาท
ครม. อนุมัติเปลี่ยนแปลงการจัดซื้อวัคซีนโควิด-19 (AstraZeneca) ในปี 65 ปรับลดกรอบวงเงินเหลือ 18,639.1073 ล้านบาท พร้อมเปลี่ยนแปลงโครงการวิจัยและพัฒนาวัคซีนโควิด-19 (ChulaCov19 mRNA) เพื่อทำการทดสอบทางคลินิกระยะที่ 1-3
วันที่ 21 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรีอนุมัติให้กระทรวงสาธารณสุข โดยกรมควบคุมโรคเปลี่ยนแปลงรายละเอียดสาระสำคัญของการจัดหาวัคซีนป้องกันโรคติดเชื้อไวรัส โควิด-19 สำหรับบริการประชากรในประเทศไทยจำนวน 60 ล้านโดส (AstraZeneca) ในปี 65โดยปรับลดการจัดซื้อวัคซีน AZ จากเดิม 60 ล้านโดส กรอบวงเงิน 18,762.5160ล้านบาท เป็นการจัดซื้อวัคซีน AZ จำนวน 35.4 ล้านโดส กรอบวงเงิน 11,069.8845ล้านบาทเพิ่มการจัดซื้อภูมิคุ้มกันสำเร็จรูปหรือแอนติบอดี้ออกฤทธิ์ยาว (Long-acting antibody : LAAB) จำนวน 257,500 โดส กรอบวงเงิน 7,569.2228 ล้านบาท ซึ่งทำให้กรอบวงเงินโดยรวมของโครงการปรับลดไป 123.41 ล้านบาท จากกรอบวงเงินเดิม 18,762.5160 ล้านบาทเหลือ 18,639.1073 ล้านบาท พร้อมขยายระยะเวลาสิ้นสุดโครงการจากเดือนกันยายน 65 เป็นเดือนธันวาคม 65โดยให้กรมควบคุมโรคบริหารการจัดการและการกระจายวัคซีนโควิด-19 อย่างมีประสิทธิภาพ ให้เพียงพอสำหรับประชาชนภายในประเทศและไม่เหลือทิ้ง
ในปี 2565 นี้ ประชากรในประเทศมีความต้องการวัคซีนโควิด-19 ลดลง ประกอบกับสถานการณ์แพร่ระบาดของโรคติดเชื้อไวรัส โควิด-19 มีแนวโน้มดีขึ้นอย่างต่อเนื่องรวมทั้งมีวัคซีนที่ได้รับจากการบริจาคจากต่างประเทศจำนวนมาก ทำให้วัคซีนสำรองในประเทศเพียงพอ กรมควบคุมโรคจึงพิจารณาปรับแผนการจัดซื้อวัคซีนเพื่อให้สอดคล้องกับสถานการณ์ดังกล่าวโดยปรับลดจำนวนวัคซีน AZ จาก 60 ล้านโดสเป็น 35.4 ล้านโดส ซึ่งในช่วงไตรมาสแรกของปี 65 บริษัท ฯ ได้ส่งมอบวัคซีนแล้วจำนวน 13.2 ล้านโดส ซึ่งจะได้มีแผนรับมอบ จำนวน 11.2 ล้านโดสภายในปี 65 ส่วนที่เหลืออีก 11 ล้านโดสคาดว่าจะได้รับมอบภายในไตรมาสที่ 2 ปี 66 อย่างไรก็ตาม เนื่องจากมีผู้ป่วยหนักและเสียชีวิตจากโรค โควิด-19 ซึ่งส่วนใหญ่เป็นผู้ป่วยโรคเรื้อรังที่มีภูมิคุ้มกันต่ำซึ่งมีความเสี่ยงสูงต่อการเสียชีวิตหากมีการติดเชื้อแม้นว่าจะได้รับการฉีดวัคซีนแต่ไม่เกิดภูมิคุ้มกันโรคเนื่องจากร่างกายของผู้ป่วยกลุ่มนี้ไม่สามารถสร้างแอนติบอดี้จากวัคซีนได้เหมือนกับคนปกติทั่วไป ดังนั้นจึงจำเป็นต้องปรับเพิ่มการจัดซื้อภูมิคุ้มกันสำเร็จรูป (LAAB) จำนวน 257,500 โดส โดยมุ่งใช้กับกลุ่มเสี่ยงสูงที่มีภูมิคุ้มกันต่ำ 3 กลุ่มโรคได้แก่ ผู้ป่วยล้างไต ผู้ป่วยปลูกถ่ายอวัยวะและผู้ป่วยโรคเกี่ยวกับภูมิคุ้มกันตนเอง ซึ่งจะช่วยป้องกันการป่วยได้ถึงร้อยละ 83 ทั้งนี้ กรมควบคุมโรค จะได้มีการปรับแผนรับมอบวัคซีนเพื่อให้สอดคล้องกับการคาดการณ์ความต้องการวัคซีนเข็มกระตุ้น (Booster Dose) ภายในประเทศ และลดการสูญเสียกรณีวัคซีนหมดอายุด้วย
พร้อมกันนี้ คณะรัฐมนตรียังอนุมัติให้จุฬาลงกรณ์มหาวิทยาลัย เปลี่ยนแปลงรายละเอียดโครงการวิจัยและพัฒนาวัคซีนโควิด-19 (ChulaCov19 mRNA) เพื่อทำการทดสอบทางคลินิกระยะที่ 1-3 และการผลิตเพื่อขึ้นทะเบียนรับการรับรองจาก อย. พร้อมขยายระยะเวลาสิ้นสุดโครงการ เป็นเดือนธันวาคม 65 โดยมอบหมายให้จุฬาลงกรณ์มหาวิทยาลัยให้ความสำคัญกับการพัฒนาและผลิตวัคซีนโควิด-19 (ChulaCov19mRNA) ที่สามารถกระตุ้นภูมิคุ้มกันต่อเชื้อไวรัสที่ก่อโรคโควิด-19 สายพันธุ์ใหม่ให้สำเร็จตามเป้าหมาย เพื่อเพิ่มศักยภาพและขีดความสามารถในการพัฒนาและผลิตวัคซีนป้องกันโควิด-19 และยังช่วยยกระดับห่วงโซ่การผลิตวัคซีนภายในประเทศและลดความเสี่ยงในการจัดหาวัคซีนป้องกันโรคอุบัติใหม่ของประเทศด้วย
วันจันทร์ที่ 18 ตุลาคม 2564
PM meets with Argentine Ambassador to Thailand
PM meets with Argentine Ambassador to Thailand
October 18, 2021, at 11.00 hrs, at the Ivory Room, Thai Khu Fah Building, Government House, Mrs. Maria Alicia Cuzzoni de Sonschein, Ambassador of the Republic of Argentina to Thailand, paid a courtesy call on Prime Minister and Defense Minister Gen. Prayut Chan-o-cha on occasion of her tenure completion. Government Spokesperson Thanakorn Wangboonkongchana disclosed gist of the meeting as follows:
The Prime Minister thanked the Argentine Ambassador and commended her active role in strengthening relations between the two countries. Argentina is Thailand’s important friend and trade partner from Latin America and the Caribbean. The two countries have also gorged cordial and long-standing relations and cooperation. The Prime Minister expressed hope that the incoming Argentine Ambassador would continue to work on the reinforcement of cooperation between Thailand and Argentina. He also conveyed his regards to President Alberto Ángel Fernández Pérez of Argentina, and hoped that the two countries push forward cooperation and exchange of visits at all levels once the COVID-19 situation eases.
The Argentine Ambassador expressed honor to have been tenured in Thailand. She commended close relations between the two countries and congratulated the 66th anniversary of the diplomatic relations in 2021. Relations between Thailand and Argentina have had a lot more potential, especially in economic cooperation, human resource development, agriculture and livestock, culture, and Atoms for Peace cooperation. The Argentine Ambassador affirmed her commitment to continue to promote cooperation between the two countries even after her tenure completion for mutual interests.
The Argentine Ambassador also expressed appreciation toward the Thai Government for its cooperation throughout her tenure. She commended the Prime Minister’s policy on the country reopening for economic recovery, especially the success of Phuket Sandbox scheme. The Ambassador personally like traveling to Phuket, and Thailand’s beautiful nature and tourist attractions, as well as the Thai people’s hospitality, has impressed her a great deal.
วันศุกร์ที่ 8 ตุลาคม 2564
รองปลัดฯ อำพันธุ์ นำทีมตรวจติดตามโครงการต่าง ๆของกระทรวงเกษตรฯ ในพื้นที่ จ.สระแก้ว
รองปลัดฯ อำพันธุ์ นำทีมตรวจติดตามโครงการต่าง ๆของกระทรวงเกษตรฯ ในพื้นที่ จ.สระแก้ว เน้นย้ำให้ทุกหน่วยงานบูรณาการการทำงานร่วมกัน เพื่อให้งานสำเร็จลุล่วงตามเป้า
นายอำพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามความก้าวหน้าผลการดำเนินงานโครงการตามนโยบายสำคัญของกระทรวงเกษตรและสหกรณ์ ระหว่างวันที่ 7 – 8 ตุลาคม 2564 ณ จังหวัดสระแก้ว โดยในวันที่ 7 ตุลาคม 2564 ได้ติดตามโครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้นที่ในอำเภอตาพระยา ซึ่งมีการทำลายมันสำปะหลังที่เกิดการระบาดของโรคใบด่างตามโครงการ และปลูกพืชอื่นทดแทนหลังจากการทำลายแปลง เช่น มะม่วงหิมพานต์ ข้าวไร่ และไผ่ เป็นต้น เพื่อพักแปลงให้ปลอดจากโรคก่อนปลูกมันในฤดูกาลใหม่ จำนวน 2 แปลง พร้อมติดตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ซึ่งจังหวัดสระแก้ว มีกลุ่มเป้าหมายที่เข้าร่วมโครงการ จำนวน 44 กลุ่ม วงเงินงบประมาณ130,722,512.05 บาท โดยดำเนินการตามแผนการใช้จ่ายงบประมาณไปแล้ว 42 แปลง จาก 44 แปลง โดยคาดจะดำเนินการเบิกจ่ายแล้วเสร็จภายในเดือนตุลาคมนี้
นอกจากนี้ ยังได้ทำพิธีมอบเครื่องจักรกลการเกษตร ณ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อำเภอตาพระยา ให้แก่กลุ่มเกษตรกรแปลงใหญ่ จำนวน 9 กลุ่ม เพื่อนำไปดำเนินการตามวัตถุประสงค์โครงการต่อไป และเข้าเยี่ยมชมศูนย์เรียนรู้ฯด้านการเกษตรภายในกองกำกับการหน่วยเฉพาะกิจ กองกำลังบูรพา อำเภอตาพระยา
สำหรับในวันที่ 8 ตุลาคม 2564 ได้ลงพื้นที่ติดตามโครงการ 1 ตำบล 1 กลุ่มเกษตรทฤษฎีใหม่ เพื่อติดตามการดำเนินงานส่งเสริมกลุ่มเกษตรทฤษฎีใหม่ตำบลต้นแบบ ณ หมู่ที่ 2 ตำบลวังใหม่ อำเภอวังสมบูรณ์ เพื่อขับเคลื่อนให้เกษตรกรที่เข้าร่วมโครงการรวมกลุ่มกันผลิตและทำการตลาดและเป็นต้นแบบด้านการทำเกษตรทฤษฎีใหม่เพื่อการขยายผลในพื้นที่ และได้ติดตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ณ ที่ทำการกลุ่มแปลงใหญ่ผักเพื่อใจคลองมะละกอ หมู่ที่ 14 ตำบลสระขวัญ อำเภอเมืองสระแก้ว โดยการตรวจติดตามงานในครั้งนี้ การดำเนินงานของทุกโครงการมีผลการดำเนินงานที่ดี เป็นไปตามแผนที่วางไว้ และได้เน้นย้ำให้ทุกหน่วยงานบูรณาการการทำงานร่วมกัน เร่งดำเนินการโครงการให้แล้วเสร็จตามแผนที่วางไว้ และติดตามดูแลอย่างต่อเนื่องให้กลุ่มเกษตรกรสามารถดำเนินงานได้สำเร็จตามวัตถุประสงค์โครงการต่อไป
วันอังคารที่ 20 กรกฎาคม 2564
ครม.เห็นชอบร่างแผนจัดการเพื่อคุ้มครองสมุนไพรในพื้นที่เขตอนุรักษ์ ตั้งเป้าส่งเสริมการปลูกพืชสมุนไพรให้เป็นพืชเศรษฐกิจเสริมสร้างความมั่นคงด้านเศรษฐกิจของประเทศ กระจายรายได้สู่ชุมชนแล
ครม.เห็นชอบร่างแผนจัดการเพื่อคุ้มครองสมุนไพรในพื้นที่เขตอนุรักษ์ ตั้งเป้าส่งเสริมการปลูกพืชสมุนไพรให้เป็นพืชเศรษฐกิจเสริมสร้างความมั่นคงด้านเศรษฐกิจของประเทศ กระจายรายได้สู่ชุมชนและประชาชนมีคุณภาพชีวิตที่ดีขึ้น
(20  ก.ค. 64 )  น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบแผนระดับที่ 3 ของกระทรวงสาธารณสุข ซึ่งเป็นร่างแผนจัดการเพื่อคุ้มครองสมุนไพรในพื้นที่เขตอนุรักษ์ ตามพระราชบัญญัติคุ้มครองและส่งเสริมภูมิปัญญาการแพทย์แผนไทย ปี 2542 ฉบับที่1(ปี2564-2565) มีวัตถุประสงค์เพื่อคุ้มครองสมุนไพรและบริเวณถิ่นกำเนิดของสมุนไพรที่มีความหลากหลายทางชีวภาพ หรืออาจได้รับผลกระทบจากการกระทำของมนุษย์ในพื้นที่ที่กำหนดให้เป็นเขตอนุรักษ์ รวมทั้งเป็นกรอบแนวทางการดำเนินงานเชิงบูรณาการเพื่อเสนอแผนจัดการเพื่อคุ้มครองสมุนไพรในพื้นที่เขตอนุรักษ์รายพื้นที่อย่างน้อย 12 แห่งต่อไป
ทั้งนี้ตามร่างแผนฯดังกล่าวมีเป้าหมายสำคัญประกอบด้วย อนุรักษ์ ปกป้อง คุ้มครองสมุนไพรและบริเวณถิ่นกำเนิดของสมุนไพรในเขตพื้นที่อนุรักษ์และมีการใช้ประโยชน์อย่างยั่งยืน, เสริมสร้างศักยภาพ บทบาท การมีส่วนร่วมของภาคีเครือข่ายในการคุ้มครองสมุนไพร, สำรวจ ศึกษาวิจัยสมุนไพรและบริเวณถิ่นกำเนิดของสมุนไพร และเสริมสร้างความมั่นคงด้านเศรษฐกิจของประเทศโดยการส่งเสริมและสนับสนุนการปลูกพืชสมุนไพรให้เป็นพืชเศรษฐกิจ กระจายรายได้สู่ชุมชนและประชาชนมีคุณภาพชีวิตที่ดีขึ้น
สำหรับหลักเกณฑ์สำคัญในการคัดเลือกพื้นที่เพื่อประกาศเป็นแผนจัดการคุ้มครองสมุนไพรระดับพื้นที่เช่น เป็นพื้นที่ที่อาจได้รับผลกระทบกระเทือนจากการกระทำของมนุษย์ได้โดยง่ายหรือการเข้าไปใช้ประโยชน์จากสมุนไพรที่มีลักษณะเป็นการเสี่ยงต่อการสูญพันธุ์หรือการลดลงของพันธุกรรม, เป็นพื้นที่ถิ่นกำเนิดของสมุนไพรที่มีระบบนิเวศตามธรรมชาติหรือมีความหลากหลายทางชีวภาพที่อาจถูกทำลาย
รวมถึงต้องสำรวจพบสมุนไพรสำคัญในพื้นที่ คือ สมุนไพรที่มีค่าต่อการวิจัย สมุนไพรที่มีความสำคัญทางเศรษฐกิจ และสมุนไพรที่อาจจะสูญพันธุ์ เป็นพื้นที่ที่ชุมชนและประชาชนมีความต้องการใช้ประโยชน์จากสมุนไพรอย่างเหมาะสม และต้องได้รับความเห็นชอบจากหน่วยงาน องค์กร ภาคีเครือข่าย ภาคประชาสังคมในระดับพื้นที่ในการบริหารจัดการเป็นแผนจัดการเพื่อคุ้มครองสมุนไพร
สำหรับงบประมาณนั้นจะใช้จ่ายจากเงินกองทุนภูมิปัญญาการแพทย์แผนไทย โดยได้ประมาณการวงเงินแผนระยะสั้น 2 ปีจำนวนทั้งสิ้น 1,735,000บาท
.....
วันศุกร์ที่ 21 มกราคม 2565
ปลัด สธ.เผยหลังปีใหม่พบผู้ติดเชื้อ 87% เป็นสายพันธุ์โอมิครอน แม้ส่วนใหญ่อาการไม่รุนแรงแต่อาจทำให้ผู้สูงอายุ / มีโรคประจำตัวเสียชีวิตได้
ปลัดกระทรวงสาธารณสุข เผย ข้อมูลการติดเชื้อหลังเทศกาลปีใหม่ พบ 87% เป็นสายพันธุ์โอมิครอนซึ่งแม้ผู้ติดเชื้อส่วนใหญ่จะมีอาการไม่รุนแรง แต่อาจทำให้ผู้สูงอายุและผู้มีโรคประจำตัวเสียชีวิตได้ สาเหตุการติดเชื้อส่วนใหญ่จากสัมผัสคนในครอบครัว
ปลัดกระทรวงสาธารณสุข เผย ข้อมูลการติดเชื้อหลังเทศกาลปีใหม่ พบ 87% เป็นสายพันธุ์โอมิครอนซึ่งแม้ผู้ติดเชื้อส่วนใหญ่จะมีอาการไม่รุนแรง แต่อาจทำให้ผู้สูงอายุและผู้มีโรคประจำตัวเสียชีวิตได้ สาเหตุการติดเชื้อส่วนใหญ่จากสัมผัสคนในครอบครัว ขอให้เร่งเข้ารับการฉีดวัคซีนโดยเฉพาะเข็ม 3 เพื่อกระตุ้นภูมิคุ้มกัน
วันนี้ (21 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้ประเทศไทยได้ฉีดวัคซีนโควิด 19 ไปแล้วประมาณ 112 ล้านโดส ครอบคลุมเข็มแรก 72.1% เข็มที่สอง 66.6% และเข็มที่สาม 15.8% โดยช่วงนี้ส่วนใหญ่เป็นการฉีดวัคซีนเข็มที่ 3 ได้กำชับให้หน่วยบริการฉีดวัคซีนเข็มกระตุ้นตามสูตรที่กำหนด เช่น สูตรไขว้ซิโนแวค-แอสตร้าเซนเนก้า ให้กระตุ้นด้วยแอสตร้าเซนเนก้า หรือถ้าฉีด
แอสตร้าเซนเนก้า ทั้ง 2 เข็ม ให้กระตุ้นด้วยไฟเซอร์ เพื่อให้บริหารจัดการวัคซีนที่มีอยู่ได้ถูกต้อง ยืนยันว่าวัคซีนที่รัฐบาลจัดหามาเป็นวัคซีนที่ดี โดยในปีนี้ได้เตรียมวัคซีนแอสตร้าเซนเนก้าไว้ 60 ล้านโดส และไฟเซอร์ อีก 30 ล้านโดส สำหรับเป็นวัคซีนกระตุ้นเข็มที่ 3 และ 4 สำหรับแผนในเดือนกุมภาพันธ์ จะเน้นการฉีดวัคซีนเข็มที่ 2 และเข็มกระตุ้นมากขึ้น ส่วนเข็มที่ 4 จะฉีดให้กับผู้ที่มีความเสี่ยงมาก เช่น บุคลากรทางการแพทย์ และผู้ที่มีความจำเป็น
นายแพทย์เกียรติภูมิกล่าวต่อว่า วัคซีนที่ประเทศไทยฉีดมาแล้วกว่า 100 ล้านโดส มีผลข้างเคียงต่ำมาก และอัตราการเสียชีวิตจากการฉีดวัคซีนน้อยมากเมื่อเทียบกับในต่างประเทศ ซึ่งการฉีดวัคซีนมีความปลอดภัยและมีความเสี่ยงน้อยกว่าการติดเชื้อ โดยเฉพาะการติดเชื้อโอมิครอน จากข้อมูลของกรมวิทยาศาสตร์การแพทย์พบว่าหลังเทศกาลปีใหม่ พบ 87% เป็นสายพันธุ์โอมิครอน ซึ่งมักไม่แสดงอาการและอาการไม่รุนแรง แต่ยังส่งผลกระทบต่อผู้ที่มีความเปราะบางต่อการเจ็บป่วยรุนแรง เช่น ผู้สูงอายุ และผู้ที่มีโรคประจำตัว อาจทำให้เสียชีวิตได้ นอกจากนี้ ข้อมูลของกองระบาดวิทยา กรมควบคุมโรค ยังพบว่าผู้ที่เสียชีวิตตั้งแต่ช่วงหลังเทศกาลปีใหม่เป็นผู้สูงอายุเกิน 70 ปี ถึง 159 ราย อายุ 60-69 ปี 58 ราย อายุ 50-59 ปี 33 ราย ซึ่งผู้สูงอายุมีความเสี่ยงที่จะเสียชีวิตมากกว่าผู้ที่อายุน้อย ส่วนหนึ่งมาจากการมีโรคประจำตัวร่วมด้วย ดังนั้น กลุ่ม 607 จำเป็นต้องได้รับการป้องกันด้วยวัคซีนให้มากที่สุดทั้งเข็มปกติและเข็มกระตุ้น ถึงแม้การฉีดวัคซีนจะไม่ได้ช่วยป้องกันการติดเชื้อ 100% แต่ช่วยป้องกันการป่วยหนักและเสียชีวิตได้ชัดเจน ปัจจุบันมีผู้สูงอายุที่ได้ฉีดวัคซีนเข็มแรกไปแล้ว 76% เข็มที่สอง 70% เข็มที่สาม 15.4% หากนับผู้สูงอายุ 60 ปีขึ้นไปรวมกับผู้ป่วย 7 กลุ่มโรคเรื้อรังจะได้รับฉีดวัคซีนเข็มที่สามแล้ว 10%
“ขอเชิญชวนให้ผู้สูงอายุ ผู้ป่วยติดเตียง เข้ารับการฉีดวัคซีนโควิด 19 เพื่อเร่งสร้างภูมิคุ้มกัน เนื่องจากเป็นผู้ที่มีความเสี่ยงได้รับเชื้อจากบุตรหลานและผู้ที่มาเยี่ยม ส่วนบุตรหลาน และผู้ที่เดินทางไปเยี่ยม ต้องระมัดระวัง ป้องกันตัวเองอย่างเคร่งครัด สวมหน้ากากอนามัย เว้นระยะห่าง ล้างมือ ก่อนใกล้ชิดผู้สูงอายุ เพื่อความปลอดภัย” นายแพทย์เกียรติภูมิกล่าว
******************************* 21 มกราคม 2565
วันอาทิตย์ที่ 5 กันยายน 2564
สาธารณสุขแจงแนวทางให้วัคซีนผู้ป่วยโควิด-19 ที่รับวัคซีนยังไม่ครบ ให้รับเข็มที่2 ได้ใน 1-3 เดือนนับแต่วันเริ่มป่วย ตามแนวทางของกรมควบคุมโรคกำหนดภายใต้ข้อแนะนำคณะแพทย์ผู้เชี่ยวชาญ
รองโฆษกรัฐบาลเผย สาธารณสุขแจงแนวทางให้วัคซีนผู้ป่วยโควิด-19 ที่รับวัคซีนยังไม่ครบ ให้รับเข็มที่2 ได้ใน 1-3 เดือนนับแต่วันเริ่มป่วย ตามแนวทางของกรมควบคุมโรคกำหนดภายใต้ข้อแนะนำคณะแพทย์ผู้เชี่ยวชาญ
วันที่5ก.ย. 2564น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าจากที่ขณะนี้ได้มีข้อสงสัยเกี่ยวกับแนวทางการให้วัคซีนแก่ผู้ที่เคยป่วยโควิด-19ว่าจะต้องดำเนินการอย่างไรหายป่วยแล้วยังต้องรับวัคซีนหรือไม่หรือหากต้องรับต้องเว้นระยะเวลาตั้งแต่เริ่มป่วยนานเพียงใด
ทั้งนี้ได้สอบถามกรณีนี้ไปยังกระทรวงสาธารณสุขและได้รับการชี้แจงว่าจะต้องเป็นไปตามแนวทางการให้วัคซีนโควิด-19ในสถานการณ์การระบาดปี2564ของประเทศไทยฉบับปรับปรุงครั้งที่2 ที่กรมควบคุมโรคออกแนวทางและเผยแพร่ให้บุคลากรการแพทย์ที่เกี่ยวข้องกับการให้วัคซีนตั้งแต่เดือนส.ค.ที่ผ่านมาโดยมีแนวทางว่าในกรณีผู้ป่วยโควิด-19ที่ผู้ที่ยังไม่เคยฉีดวัคซีนมาก่อนหรือฉีดยังไม่ครบ2เข็มหากป่วยเป็นโรคโควิด-19ให้ฉีดวัคซีนโควิด-19ชนิดใดก็ได้เพิ่มอีก1เข็มภายใน1-3เดือนหลังจากเริ่มป่วยคนที่เคยได้ครบ2เข็มแล้วไม่ต้องฉีดเพิ่มอีก
“การให้วัคซีนทั้งแก่ประชาชนจะดำเนินการตามแนวทางที่กรมควบคุมโรคกำหนดซึ่งมีการปรับปรุงไปตามข้อมูลที่มีมากขึ้นเนื่องจากโรคโควิด-19เป็นโรคอุบัติใหม่ซึ่งคณะแพทย์และผู้เชี่ยวชาญได้นำข้อมูลใหม่ที่เพิ่มขึ้นมาวิเคราะห์ก่อนวางแนวทางออกมาเพื่อการให้วัคซีนแก่ประชาชนมีความปลอดภัยสูงสุด”น.ส.ไตรศุลีกล่าว
รองโฆษกประจำสำนักนายกรัฐมนตรีกล่าวว่าในส่วนของความคืบหน้าการฉีดวัคซีนให้ประชาชนทั่วประเทศตั้งแต่วันที่28ก.พ.-3ก.ย. 2564มีการฉีดวัคซีนรวมแล้ว35.21ล้านโดสแยกเป็นวัคซีนเข็มที่1จำนวน24.91ล้านโดสเข็มที่2จำนวน9.69ล้านโดสและเข็มที่3จำนวน6.01แสนโดส
ในส่วนของข้อสงสัยเกี่ยวกับการจัดหาวัคซีนนั้นพล.อ.ประยุทธ์จันทร์โอชานายกรัฐมนตรีและรมว.กลาโหมและนายอนุทินชาญวีรกูลรองนายกรัฐมนตรีและรมว.สาธารณสุขได้มีการตอบข้อซักถามข้อกล่าวหาของสมาชิกฝ่ายค้านในทุกประเด็นในช่วงการอภิปรายไม่ไว้วางใจระหว่างวันที่31ส.ค.-4ก.ย. 2564ที่ผ่านมา
โดยเฉพาะในประเด็นข้อกล่าวหาเกี่ยวกับส่วนต่างระหว่างกรอบงบประมาณให้จัดซื้อวัคซีนซิโนแวคกับราคาจริงของวัคซีนนั้นนอกจากการชี้แจงในที่ประชุมสภาผู้แทนราษฎรแล้วผู้บริหารกระทรวงสาธารณสุขก็ได้ชี้แจงให้ความชัดเจนด้วยว่าจากที่มีการส่งมอบวัคซีนซิโนแวคแล้วทั้งหมด16ครั้งราคาวัคซีนถูกลงเรื่อยๆจากลอตแรกที่ซื้อ2ล้านโดสราคาซื้ออยู่ที่17ดอลลาร์สหรัฐต่อโดสแต่ในเวลาต่อมาซื้อจำนวนมากขึ้นมีการต่อรองราคาจึงถูกลงตามลำดับเฉลี่ยแล้วอยู่ที่11.99ดอลลาร์สหรัฐต่อโดส
ทั้งนี้ในขั้นตอนการจัดซื้อองค์การเภสัชกรรม(อภ.)ซึ่งทำหน้าที่เป็นผู้แทนรัฐบาลไทยในการจัดซื้อเนื่องจากผู้ผลิตจะทำสัญญากับเฉพาะผู้แทนรัฐบาลเท่านั้นอภ.ได้ใช้งบประมาณของอภ.จัดซื้อไปก่อนประกอบด้วยค่าวัคซีนค่าจัดส่งและค่าความเสี่ยงอัตราแลกเปลี่ยนรวมอยู่ด้วยจากนั้นอภ.จะส่งวัคซีนให้กรมควบคุมโรคแล้วเรียกเก็บเงินที่ราคาจริงที่เป็นค่าวัคซีนรวมค่าจัดส่งและอัตราแลกเปลี่ยนดังกล่าวในแต่ละรอบการจัดส่ง(shipment) ดังนั้นจึงไม่มีส่วนต่างใดๆที่ตกถึงอภ.
ส่วนงบประมาณที่ขอไว้สูงกว่าค่าเฉลี่ยของราคาวัคซีนนั้นก็เป็นเพียงการขออนุมัติกรอบงบประมาณไว้แต่ในขั้นตอนการจ่ายงบประมาณนั้นกรมควบคุมโรคจะจ่ายที่ราคาค่าวัคซีนรวมค่าบริหารจัดการตามที่อภ.เรียกเก็บจริงเท่านั้นจึงไม่ได้มีส่วนต่างที่เข้ากระเป๋าใครทั้งสิ้น
_________
วันพุธที่ 29 กันยายน 2564
นายกรัฐมนตรีให้กำลังใจประชาชนผู้ประสบอุทกภัย อ.จัตุรัส จ.ชัยภูมิ ย้ำรัฐบาลจะทำหน้าที่ดูแลประชาชนให้ดีที่สุด ขอทุกคนร่วมมือร่วมใจเพื่อแก้ไขปัญหาไปให้ได้
นายกรัฐมนตรีให้กำลังใจประชาชนผู้ประสบอุทกภัย อ.จัตุรัส จ.ชัยภูมิ ย้ำรัฐบาลจะทำหน้าที่ดูแลประชาชนให้ดีที่สุด ขอทุกคนร่วมมือร่วมใจเพื่อแก้ไขปัญหาไปให้ได้
วันนี้ (29 ก.ย.64) เวลา 15.35 น. ณ วัดชัยชนะวิหาร (วัดบ้านละหาน) ตำบลละหาน อำเภอจัตุรัส จังหวัดชัยภูมิ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมให้กำลังใจและมอบถุงยังชีพให้ประชาชนผู้ประสบอุทกภัยอำเภอจัตุรัส ซึ่งเมื่อเดินทางถึง นายกรัฐมนตรีได้เข้าสักการะพระประทานและนมัสการพระครูสุจิต วิหารกาล เจ้าอาวาสวัดชัยชนะวิหาร (วัดบ้านละหาน)
นายธนกร วังบุญคงชนะ โฆษกประจำสำนักนายกรัฐมนตรีเผยว่า นายกรัฐมนตรีได้กล่าวให้กำลังใจประชาชนว่า ได้นำความห่วงใยจากกรุงเทพมหานครและหลายจังหวัดของประเทศมาให้กับประชาชนทุกคนในพื้นที่จังหวัดชัยภูมิ ซึ่งขณะนี้ก็มี 30 จังหวัดที่ประสบอุทกภัยเช่นกัน ทั้งนี้ โครงสร้างที่อยู่อาศัยของประชาชนอยู่ใกล้แม่น้ำลำคลองในภาวะปกติก็ไม่เป็นไร แต่เมื่อมีพายุฝนตกหนักก็จะได้รับผลกระทบ ซึ่งหน่วยงานที่เกี่ยวข้องและประชาชนต้องเตรียมความพร้อมเพื่อรับมือกับสถานการณ์ได้ทันท่วงที และเกิดความเสียหายน้อย โดยรัฐบาลจะทำหน้าที่อย่างเต็มที่ให้ดีที่สุดในการดูแลประชาชน ซึ่งนายกฯ ได้สั่งการหน่วยงานที่เกี่ยวข้องให้เร่งแก้ไขปัญหาอุทกภัยแล้ว พร้อมไปกับที่รัฐบาลจะเร่งแก้ไขปัญหาหนี้สินและการเกษตร และแก้ไขปัญหาการว่างงานให้กับประชาชน
นายกรัฐมนตรีกล่าวด้วยว่า คนอีสานใจเด็ด รักใครรักจริง ตนก็เป็นคนสองจังหวัด โคราชกับชัยภูมิ การเดินทางมาในวันนี้มีทุกหน่วยงานมาดูแลช่วยเหลือประชาชน รวมทั้ง ส.ส. ในพื้นที่ด้วย ทั้งนี้ ความสุข ความโศกโรคภัยมาแล้วเดี๋ยวก็ไป ขอให้ทุกคนดูแลซึ่งกันและกัน เราจะต้องมีความเป็นไทย สังคมครอบครัวต้องไม่แตกแยกกัน วันข้างหน้าลูกหลานจะต้องดูแลครอบครัว เพื่อให้ครอบครัวและสังคมมีความเข้มแข็ง อันจะส่งผลดีต่อโดยรวม ต่อประเทศชาติต่อไป นายกฯ ยังได้อวยพรขอให้ทุกคนมีสุขภาพแข็งแรง อายุยืนยาว ประสบแต่โชคดีมีชัย พร้อมระวังการแพร่ระบาดของโรคโควิดด้วย
จากนั้น นายกรัฐมนตรีและคณะเดินลุยน้ำไปตรวจเยี่ยมผู้ประสบอุทกภัยบ้านละหาน ซึ่งนายกฯ ได้พูดคุยให้กำลังใจประชาชนตลอดทางที่ตรวจเยี่ยม โดยขอให้ทุกคนร่วมมือร่วมใจแก้ไขปัญหาไปให้ได้
อนึ่ง ระหว่างที่นายกรัฐมนตรี เดินทางโดยเฮลิคอปเตอร์จากอำเภอเมืองชัยภูมิ มาจุดจอด ฮ.บริเวณสามแยกบ้านหนองบัวรอง เพื่อตรวจเยี่ยมให้กำลังใจและมอบถุงยังชีพให้ประชาชนผู้ประสบอุทกภัยอำเภอจัตุรัส นั้น นายกรัฐมนตรียังได้ตรวจติดตามสถานการณ์อุทกภัยจังหวัดชัยภูมิภาพรวมทางอากาศด้วย
วันอังคารที่ 14 มิถุนายน 2565
กรมทางหลวงชนบทเข้มงวดรถบรรทุกน้ำหนักเกิน ติดตั้งป้ายประกาศบนถนนเลียบคันคลอง 46 สายทาง
เพิ่มอายุการใช้งาน ป้องกันการทรุดตัวของถนน เพื่อความสะดวกปลอดภัยของประชาชนอย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินการติดตั้งป้ายประกาศห้ามใช้ยานพาหนะที่มีน้ำหนัก น้ำหนักบรรทุก หรือน้ำหนักลงเพลาเกินกว่าที่ได้กำหนด หรือโดยที่ยานพาหนะนั้นอาจทำให้ทางหลวงเสียหายเดินบนทางหลวงชนบท เพื่อเป็นการป้องกันไม่ให้รถบรรทุกที่มีน้ำหนักเกินกว่ากฎหมายกำหนดสัญจรบนทางหลวงชนบท ป้องกันการชำรุดและความเสี่ยงที่มีต่อการทรุดตัวของถนน เพื่อให้ประชาชนเดินทางได้อย่างอุ่นใจสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
เนื่องจากในปัจจุบันประเทศไทยได้เริ่มเข้าสู่ช่วงฤดูฝน ทำให้มีฝนตกหนักสะสมซึ่งอาจทำให้เกิดน้ำท่วมฉับพลันในบางพื้นที่ อันจะส่งผลกระทบต่อถนนที่อยู่ในความรับผิดชอบของ ทช. บริเวณเลียบคันคลอง โดยเฉพาะถนนที่อยู่ในพื้นที่ดินอ่อน หากปริมาณน้ำในคลองลดลงอย่างรวดเร็วจะมีโอกาสทำให้ถนนเกิดการทรุดตัวหรือเกิดการพังทลายของคันทาง ถนนบนคันคลองบางเส้นทางจึงไม่สามารถรองรับการใช้ยานพาหนะที่มีน้ำหนัก น้ำหนักบรรทุก หรือน้ำหนักลงเพลาได้ตามที่กำหนดเหมือนถนนทางหลวงชนบททั่วไป ประกอบกับมีปริมาณรถบรรทุกสัญจรบนถนนอย่างต่อเนื่อง ทั้งนี้ เพื่อเป็นการลดปัจจัยเสี่ยงที่อาจก่อให้เกิดการทรุดตัวของถนนบนคันคลอง ป้องกันไม่ให้ถนนเกิดความเสียหาย เป็นการรักษาอายุการใช้งานของถนนในระยะยาว ทช. จึงได้เข้มงวดในการจัดชุดเฝ้าระวังและปรับเพิ่มแผนจัดตั้งหน่วยชั่งน้ำหนักเคลื่อนที่บนถนนเลียบคันคลอง พร้อมทั้งติดตั้งป้ายประกาศห้ามใช้ยานพาหนะที่มีน้ำหนัก น้ำหนักบรรทุก หรือน้ำหนักลงเพลาเกินกว่าที่ได้กำหนด เดินบนทางหลวงชนบท เพื่อควบคุมน้ำหนักบรรทุกให้เป็นไปตามประกาศผู้อำนวยการทางหลวงชนบท เรื่อง ห้ามใช้ยานพาหนะที่มีน้ำหนัก น้ำหนักบรรทุก หรือน้ำหนักลงเพลาเกินกว่าที่ได้กำหนด หรือโดยที่ยานพาหนะนั้นอาจทำให้ทางหลวงเสียหาย เดินบนทางหลวงชนบทในเขตความรับผิดชอบของ ทช. (ฉบับที่ 10) จำนวน 46 สายทาง ที่ตั้งอยู่บริเวณถนนเลียบคันคลองชลประทาน ในพื้นที่ 11 จังหวัด ประกอบด้วย จังหวัดปทุมธานี นนทบุรี พระนครศรีอยุธยา อ่างทอง ลพบุรี สิงห์บุรี เพชรบุรี ราชบุรี นครสวรรค์ นครปฐม และสุพรรณบุรี ซึ่งกรณีหากพบผู้กระทำความผิดตามพระราชบัญญัติทางหลวง พ.ศ. 2535 มาตรา 61 วรรคหนึ่ง หากฝ่าฝืนจะมีโทษจำคุกไม่เกิน 6 เดือน หรือปรับไม่เกิน 10,000 บาท หรือทั้งจำทั้งปรับและอาจถูกริบรถบรรทุกที่ใช้ในการกระทำความผิดนั้นด้วย
อย่างไรก็ตาม ทช. ขอความร่วมมือประชาชนในพื้นที่ร่วมสอดส่องดูแลรถบรรทุกที่มีน้ำหนักเกินกว่ากฎหมายกำหนด เพื่อประโยชน์ของส่วนรวมและคุณภาพชีวิตที่ดีของชุมชนต่อไป หากพบเห็นรถบรรทุกน้ำหนักเกินพิกัด สามารถแจ้งเหตุได้ที่สายด่วน ทช. โทร. 1146
วันจันทร์ที่ 8 สิงหาคม 2565
รัฐบาลจัดให้! ขยายระบบดูแลผู้ป่วยโควิด19ใช้สิทธิข้าราชการ พบหมอผ่านระบบออนไลน์ได้แล้ว จัดยาตามอาการส่งถึงบ้านฟรี
สปสช.ร่วมกรมบัญชีกลาง ขยายระบบดูแลผู้ป่วยโควิด19 สิทธิข้าราชการ พบหมอออนไลน์ผ่านสามแอปพลิเคชัน หรือจะรับยาตามโครงการ เจอ-แจก-จบ เช่นเดียวกับประกันสังคมและสิทธิบัตรทองก็ได้
วันที่ 8 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากสถานการณ์ผู้ติดเชื้อโควิด19 ที่มีจำนวนเพิ่มมากขึ้นแต่อาการไม่รุนแรง รัฐบาลได้มุ่งมั่นจัดระบบการให้บริการทางการแพทย์ให้เพียงพอต่อความต้องการและเป็นไปอย่างมีคุณภาพ ที่ผ่านมาได้เสริมการให้บริการระบบ Telemedicine หรือพบแพทย์ออนไลน์ ซึ่งมีผู้ใช้บริการเพิ่มขึ้นเรื่อยๆ และขณะนี้ ทางสำนักงานหลักประกันสุขภาพแห่งชาติ (สปสช.) ได้ประสานกับกรมบัญชีกลาง เพื่อให้ผู้ป่วยโควิดที่มีสิทธิรักษาพยาบาลสวัสดิการข้าราชการ ทั้งผู้ที่ไม่ใช่กลุ่มเสี่ยงและผู้ที่อยู่ในกลุ่ม 608 สามารถเข้ารับบริการรักษาพยาบาลในระบบ Telemedicine ได้แล้ว โดยไม่เสียค่าใช้จ่ายใดๆ จากเดิมที่ให้เฉพาะผู้ป่วยสิทธิบัตรทองเท่านั้น
ผู้ป่วยที่ต้องการเข้ารับบริการ Telemedicine จะต้องดาวน์โหลดแอปพลิเคชัน เมื่อลงทะเบียนก็จะได้พบแพทย์ผ่านออนไลน์ และรับยารักษาตามอาการ หากแพทย์มีความเห็นว่าอาการเข้าเกณฑ์ที่ได้รับยาฟาวิพิราเวียร์หรือโมนูลพิราเวียร์ ก็จะมีการจัดส่งยาให้ถึงที่บ้าน โดยเป็นยาที่ได้รับการสนับสนุนจากกระทรวงสาธารณสุข ทั้งนี้ พื้นที่การดูแลของแต่ละแอปพลิเคชันจะแตกต่างกัน ซึ่งแอป Clicknic (คลิกนิก) จะรับดูแลทั้งผู้ป่วยโควิดกลุ่มอาการสีเขียว และผู้ป่วยโควิดที่เป็นกลุ่มเสี่ยง 608 โดยให้บริการทั่วประเทศ ขณะที่แอป MorDee (หมอดี) และแอป Good Doctor (กู๊ด ด็อกเตอร์) จะดูแลผู้ป่วยโควิดกลุ่มอาการสีเขียว แต่ไม่รับกลุ่ม 608 และดูแลเฉพาะในพื้นที่ กทม. และปริมณฑล 5 จังหวัด (นนทบุรี ปทุมธานี นครปฐม สมุทรปราการ และสมุทรสาคร)
มากไปกว่านั้น ผู้ป่วยโควิด19 สิทธิข้าราชการ สามารถรับยาโควิด19 แบบเจอ-แจก-จบ จากร้านยาที่ร่วมโครงการกับ สปสช.ทั่วประเทศได้แล้ว ซึ่งก่อนหน้าได้เพิ่มการครอบคลุมสิทธิประกันสังคม จากที่เริ่มแรกครอบคลุมเฉพาะสิทธิบัตรทองเท่านั้น ซึ่งขั้นตอนการดำเนินการคือ 1) ติดต่อร้านยาที่เข้าร่วมโครงการเพื่อส่งผลตรวจ ATK คู่กับบัตรประชาชนผ่านไลน์ของร้านยา 2) ร้านยาซักประวัติข้อมูลทั่วไป แนะนำและให้คำปรึกษาการใช้ยา 3) ญาติหรือคนอื่นมารับแทน ไม่มีการจัดส่งยาทางไปรษณีย์ ทั้งนี้ ผู้ป่วยโควิดทั้งสิทธิข้าราชการ ประกันสังคมและสิทธิบัตรทอง สามารถตรวจสอบรายชื่อร้านยาที่เข้าร่วมโครงการกับ สปสช. ได้ที่ https://www.nhso.go.th/downloads/197
นางสาวรัชดา กล่าวด้วยว่า กระบวนการดูแลระบบ Telemedicine ที่รัฐบาลจัดให้นี้ ไม่ต่างจากการไปรับบริการที่โรงพยาบาล เพียงแต่ทุกอย่างทำผ่านออนไลน์ ซึ่งจะช่วยอำนวยความสะดวกแก่ผู้ป่วยได้มาก ที่สำคัญลดการไปแออัดที่โรงพยาบาล ไม่เสี่ยงต่อกระจายเชื้อ และการติดเชื้อของญาติที่พาผู้ป่วยไปโรงพยาบาล